**Taylor Hall** (s. 14. marraskuuta 1991 Calgary, Alberta) on kanadalainen jääkiekkoilija, joka pelaa NHL-joukkue Chicago Blackhawksissa. Vasempana laitahyökkääjänä pelaavan Hallin vahvuutena pidetään erityisesti räjähtävää nopeutta ja luisteluvoimaa. Hän on maailmanmestari vuosilta 2015 ja 2016.

Edmonton Oilers varasi Hallin vuoden 2010 NHL:n varaustilaisuuden ensimmäisenä pelaajana.

Pelaajaura
----------

### Junioriura

Hall Windsor Spitfiresin paidassa.
Hall aloitti jääkiekon 5-vuotiaana kotikaupungissaan Calgaryssä, kun hänen isänsä rakensi takapihalle jääkiekkokaukalon. Hänen perheensä muutti vuonna 2005 Ontarion Kingstoniin. Hall varattiin OHL-joukkue Windsor Spitfiresiin toisena Ryan O'Reillyn jälkeen vuonna 2007. Hän pelasi OHL:ssä hienon tulokaskauden 2007–2008. Hall teki runkosarjan 63 ottelussa tehot 45+39=84 ja oli liigan neljänneksi paras maalintekijä Saginaw Spiritin Ryan McDonoughin kanssa. Hän voitti tulokkaiden maalipörssin ja valittiin OHL:n vuoden tulokkaaksi palkiten Emms Family Awardilla. Hall voitti myös OHL:n +/– -tilaston lukemalla +40, valittiin koko CHL:n vuoden tulokkaaksi.

Kaudella 2008–2009 Hall oli OHL:n pistepörssin kuudes tehoilla 38+52=90. Hänet valittiin liigan ensimmäiseen tähdistökentälliseen. Hall voitti kevään 2009 pudotuspelien piste- ja maalipörssin tehoilla 16+20=36 sekä valittiin niiden arvokkaimmaksi pelaajaksi palkiten Wayne Gretzky 99 Awardilla. Windsor Spitfires voitti OHL:n mestaruuden ja CHL:n mestaruuden, Memorial Cupin. Hall palkittiin Memorial Cup -turnauksen arvokkaimpana pelaajana Stafford Smythe Trophyllä ja valittiin tähdistökentälliseen. Kesällä 2009 venäläisjoukkue Ak Bars Kazan varasi Hallin KHL:n varaustilaisuudessa numerolla #89. 

Hallin kausi 2009–2010 päättyi jälleen Spitfiresin mestaruuteen ja toiseen peräkkäiseen Memorial Cupiin. Hall jakoi OHL:n pistepörssivoiton sekä Eddie Powers Trophyn Tyler Seguinin kanssa molempien tehdessä 106 pistettä. Seguin varattiin NHL:n varaustilaisuuden 2010 toisena pelaajana. Hall voitti myös OHL:n syöttöpörssin 66 syötöllään, OHL:n pudotuspelien pistepörssin tehoilla 17+18=35, hän pelasi OHL:n tähdistöottelussa sekä valittiin liigan ensimmäiseen tähdistökentälliseen. Hall oli CHL:n Memorial Cup -turnauksen paras pistemies tehoilla 5+4=9 ja hänet valittiin jälleen arvokkaimmaksi pelaajaksi sekä tähdistökentälliseen.

### NHL-ura

Heinäkuussa 2010 Hall teki kolmivuotisen tulokassopimuksen Edmonton Oilersin kanssa.
Taylor Hall teki uransa ensimmäisen hattutempun hänen 59:ssä ottelussaan 19. helmikuuta 2011 Atlanta Thrashersia vastaan. Hall pelasi hyvää tulokaskautta NHL:ssä, mutta hänen kautensa päättyi jo 3. maaliskuuta 2011, kun Hallin nilkka vääntyi hänen tapellessa Columbus Blue Jacketsin Derek Dorsettin kanssa. Hall ehti tehdä runkosarjassa 65 ottelussa tehot 22+20=42, joilla hän johti ennen loukkaantumistaan Oilersin sisäistä maalipörssiä sekä sisäistä pistepörssiä Aleš Hemskýn kanssa. Tulokkaiden pistepörssissä Hall oli kolmantena Carolina Hurricanesin Jeff Skinnerin ja San Jose Sharksin Logan Couturen jälkeen.

Työsulun johdosta vain 48-ottelun pituisella NHL-kaudella 2012–2013 Taylor Hall sijoittui pistepörssin yhdeksänneksi pelaajaksi tehden 45:ssä runkosarjaottelussa 50 tehopistettä. Kaudella 2013–2014 hän sijoittui runkosarjan pistepörssissä seitsemänneksi tehtyään 75 ottelussa 80 tehopistettä.

Kesäkuussa 2016 Oilers kauppasi Hallin New Jersey Devilsiin vaihdossa Adam Larssoniin. Taylor Hall palkittiin kaudella 2017-2018 koko NHL:n arvokkaimpana pelaajana Hart Memorial Trophy -palkinnolla. Hän sijoittui runkosarjan pistepörssin kuudenneksi tehoilla 39+54=93.

Joulukuussa 2019 viimeistä sopimuskauttaan liigan hännille jääneessä Devilsissä pelannut Hall kaupattiin Arizona Coyotesin NHL-joukkueeseen.

Lokakuussa 2020 Hall teki vapaana agenttina Buffalo Sabresin kanssa yksivuotisen ja kahdeksan miljoonan dollarin arvoisen sopimuksen.

Huhtikuussa 2021 Sabres kauppasi Hallin ja Curtis Lazarin Boston Bruinsiin vaihdossa toisen kierroksen varausvuroon ja Anders Bjorkiin.

Heinäkuussa 2021 Hall solmi neljän vuoden ja arvoltaan 24 miljoonan dollarin sopimuksen Bruinsin kanssa.

Kesäkuussa 2023 Bruins kauppasi Hallin ja Nick Folignon Chicago Blackhawksiin vaihdossa Ian Mitchelliin ja Alec Regulaan.

Maajoukkueura
-------------

Hall kuului maailmanmestaruuden voittaneeseen Kanadan joukkueeseen Tšekissä 2015. Hän teki kilpailuissa seitsemän maalia ja antoi viisi maalisyöttöä ja hänet nimettiin kisojen All Stars -kentälliseen. Hän voitti maailmanmestaruuden myös Venäjällä 2016. Hän teki turnauksessa kuusi maalia ja antoi kolme maalisyöttöä.

Hall voitti alle 20-vuotiaiden MM-hopeaa 2010. Hän oli tehoilla 6+6=12 Kanadan toiseksi paras pistemies Jordan Eberlen jälkeen ja koko turnauksen kolmanneksi paras pistemies Yhdysvaltain Jerry D'Amigon ja joukkuetoverinsa Alex Pietrangelon kanssa.

Vuonna 2008 Hall pelasi alle 18-vuotiaiden MM-kilpailuissa ja voitti Kanadalle kultaa. Hän oli tehoilla 4+5=9 Kanadan kolmanneksi paras pistemies ja kisojen viidenneksi paras pistemies Venäjän Nikita Filatovin kanssa. Hän voitti samana vuonna myös alle 17-vuotiaiden maailmanmestaruuden.

Muuta
-----

Hallin isä on entinen kanadalaisen jalkapallon pelaaja ja rattikelkkailija Steve Hall. Steve valittiin Kanadan kelkkailujoukkueeseen Calgaryn talviolympialaisiin 1988, mutta joutui jättämään ne väliin selkävamman takia. Taylor Hall on puolestaan käyttänyt kelkkaa jääkiekon harjoittelemiseen. NHL:ssä on pelannut myös aiemmin Taylor Hall (s. 1964). Täyskaima edusti urallaan Vancouver Canucksia ja oli joukkueen kuudennen kierroksen varaus vuodelta 1982.

Tammikuussa 2012 Hall teki 48 miljoonan dollarin arvoisen seitsenvuotisen jatkosopimuksen Oilersin kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | Windsor Spitfires | OHL | 63 | 45 | 39 | 84 | 22 | 5 | 2 | 3 | 5 | 2 |  |  |  |  |  |  | U-18 | 7 | 4 | 4 | 9 | 0 |
| 2008–2009 | Windsor Spitfires | OHL | 63 | 38 | 52 | 90 | 60 | 20 | 16 | 20 | 36 | 12 | Ykköstähdistö |
| 2009–2010 | Windsor Spitfires | OHL | 57 | 40 | 66 | 106 | 56 | 19 | 17 | 18 | 35 | 32 | Ykköstähdistö |  |  |  |  |  | JMM | 6 | 6 | 6 | 12 | 0 |
| 2010–2011 | Edmonton Oilers | NHL | 65 | 22 | 20 | 42 | 27 | – | – | – | – | – |
| 2011–2012 | Edmonton Oilers | NHL | 61 | 27 | 26 | 53 | 36 | – | – | – | – | – |
| 2012–2013 | Oklahoma City Barons | AHL | 26 | 14 | 20 | 34 | 33 | – | – | – | – | – |
|  | Edmonton Oilers (**A**) | NHL | 45 | 16 | 34 | 50 | 33 | – | – | – | – | – |  |  |  |  |  |  | MM | 8 | 2 | 1 | 3 | 0 |
| 2013–2014 | Edmonton Oilers (**A**) | NHL | 75 | 27 | 53 | 80 | 44 | – | – | – | – | – |
| 2014–2015 | Edmonton Oilers (**A**) | NHL | 53 | 14 | 24 | 38 | 40 | – | – | – | – | – |  |  |  |  |  |  | MM | 10 | 7 | 5 | 12 | 6 |
| 2015–2016 | Edmonton Oilers (**A**) | NHL | 82 | 26 | 39 | 65 | 54 | – | – | – | – | – |  |  |  |  |  |  | MM | 10 | 6 | 3 | 9 | 2 |
| 2016–2017 | New Jersey Devils | NHL | 72 | 20 | 33 | 53 | 32 | – | – | – | – | – |
| 2017–2018 | New Jersey Devils (**A**) | NHL | 76 | 39 | 54 | 93 | 34 | 5 | 2 | 4 | 6 | 6 | Hart Trophy  | Ykköstähdistö |
| 2018–2019 | New Jersey Devils (**A**) | NHL | 33 | 11 | 26 | 37 | 16 | – | – | – | – | – |
| 2019–2020 | New Jersey Devils (**A**) | NHL | 30 | 6 | 19 | 25 | 20 | – | – | – | – | – |
|  | Arizona Coyotes | NHL | 35 | 10 | 17 | 27 | 14 | 9 | 2 | 4 | 6 | 10 |
| 2020–2021 | Buffalo Sabres | NHL | 37 | 2 | 17 | 19 | 24 | – | – | – | – | – |
|  | Boston Bruins | NHL | 16 | 8 | 6 | 14 | 2 | 11 | 3 | 2 | 5 | 9 |
| 2021–2022 | Boston Bruins | NHL | 81 | 20 | 41 | 61 | 42 | 7 | 2 | 2 | 4 | 8 |
| 2022–2023 | Boston Bruins | NHL | 61 | 16 | 20 | 36 | 24 | 7 | 3 | 5 | 8 | 2 |
| 13 kautta | yhteensä | NHL | 822 | 264 | 429 | 693 | 442 | 39 | 14 | 15 | 29 | 35 |

Lähteet
-------

* Taylor Hall The Internet Hockey Databasessa (englanniksi)
* Taylor Hall *Elite Prospects*. Everysport Media Group AB.  (englanniksi)
* Taylor Hall Jatkoaika.comissa (Internet Archive)

### Viitteet

1. ↑  Tim Wharnsby:   20.1.2010. CBC Sports. Viitattu 28.6.2010. (englanniksi)
2. ↑
3. ↑  Jani Maarala: OHL loistaa jälleen varaustilaisuudessa  22.6.2010. Jatkoaika.com. Viitattu 28.6.2010.
4. ↑  Oilers draft Hall No. 1; Seguin goes No. 2 *ESPN.com*.  25.6.2010. Viitattu 26.6.2010. (englanniksi)
5. ↑  Scott Cruickshank: How Calgary helped to shape the NHL's next superstar  20.6.2010. Calgary Herald.  Arkistoitu 11.10.2012. Viitattu 28.6.2010. (englanniksi)
6. ↑  OHL Priority Selection  5.5.2007. OHL.  Arkistoitu 9.2.2010. Viitattu 28.6.2010. (englanniksi)
7. ↑  Oilers sign Hall to entry level contract  5.7.2010. Edmonton Oilers. Viitattu 5.7.2010. (englanniksi)
8. ↑  NHL: Hallin kausi ohi, Gilliesille jälleen iso kakku  4.3.2011. Jatkoaika.com. Viitattu 4.3.2011.
9. ↑
10. ↑  2013 – 2014 NHL PLAYER STATS *eliteprospects.com*. Viitattu 22.5.2016. (englanniksi)
11. ↑  Tähtihyökkääjä Taylor Hall siirtyy šokkikaupassa New Jersey Devilsiin jatkoaika.com. Viitattu 30.6.2016.
12. ↑
13. ↑
14. ↑
15. ↑
16. ↑
17. ↑  Randy Turner: Taylor soon to be Hall of fame  28.12.2009. Winnipeg Free Press. Viitattu 28.6.2010. (englanniksi)
18. ↑  Jani Maarala: Taylor Hall matkalla tähtiin  24.6.2010. Jatkoaika.com. Viitattu 28.6.2010.
19. ↑   (Arkistoitu – Internet Archive)
20. ↑

Aiheesta muualla
----------------

* Kuvia tai muita tiedostoja aiheesta **Taylor Hall** Wikimedia Commonsissa

|  |  |  |
| --- | --- | --- |
| Edeltäjä:**Connor McDavid** | **Hart Memorial Trophyn voittaja**2018 | Seuraaja:**–** |

|  |  |  |  |
| --- | --- | --- | --- |
| 

| * n
* k
* m
NHL:n varaustilaisuuden ykkösvaraukset |
| --- |
|  |
| 
* 1963: Kanada Garry Monahan (MTL)
* 1964: Kanada Claude Gauthier (DET)
* 1965: Kanada Andre Veilleux (NYR)
* 1966: Kanada Barry Gibbs (BOS)
* 1967: Kanada Rick Pagnutti (LA)
* 1968: Kanada Michel Plasse (MTL)
* 1969: Kanada Rejean Houle (MTL)
* 1970: Kanada Gilbert Perreault (BUF)
* 1971: Kanada Guy Lafleur (MTL)
* 1972: Kanada Billy Harris (NYI)
* 1973: Kanada Denis Potvin (NYI)
* 1974: Kanada Greg Joly (WSH)
* 1975: Kanada Mel Bridgman (PHI)
* 1976: Kanada Rick Green (WSH)
* 1977: Kanada Dale McCourt (DET)
* 1978: Kanada Bobby Smith (MNS)
* 1979: Kanada Rob Ramage (CLR)
* 1980: Kanada Doug Wickenheiser (MTL)
* 1981: Kanada Dale Hawerchuk (WPG)
* 1982: Kanada Gord Kluzak (BOS)
* 1983: Yhdysvallat Brian Lawton (MNS)
* 1984: Kanada Mario Lemieux (PIT)
* 1985: Kanada Wendel Clark (TOR)
* 1986: Kanada Joe Murphy (DET)
* 1987: Kanada Pierre Turgeon (BUF)
* 1988: Yhdysvallat Mike Modano (MNS)
* 1989: Ruotsi Mats Sundin (QUE)
* 1990: Kanada Owen Nolan (QUE)
* 1991: Kanada Eric Lindros (QUE)
* 1992: Tšekki Roman Hamrlík (TB)
* 1993: Kanada Alexandre Daigle (OTT)
* 1994: Kanada Ed Jovanovski (FLA)
* 1995: Yhdysvallat Bryan Berard (OTT)
* 1996: Kanada Chris Phillips (OTT)
* 1997: Kanada Joe Thornton (BOS)
* 1998: Kanada Vincent Lecavalier (TB)
* 1999: Tšekki Patrik Štefan (ATL)
* 2000: Yhdysvallat Rick DiPietro (NYI)
* 2001: Venäjä Ilja Kovaltšuk (ATL)
* 2002: Kanada Rick Nash (CBJ)
* 2003: Kanada Marc-Andre Fleury (PIT)
* 2004: Venäjä Aleksandr Ovetškin (WSH)
* 2005: Kanada Sidney Crosby (PIT)
* 2006: Yhdysvallat Erik Johnson (STL)
* 2007: Yhdysvallat Patrick Kane (CHI)
* 2008: Kanada Steven Stamkos (TB)
* 2009: Kanada John Tavares (NYI)
* 2010: Kanada Taylor Hall (EDM)
* 2011: Kanada Ryan Nugent-Hopkins (EDM)
* 2012: Venäjä Nail Jakupov (EDM)
* 2013: Kanada Nathan MacKinnon (COL)
* 2014: Kanada Aaron Ekblad (FLO)
* 2015: Kanada Connor McDavid (EDM)
* 2016: Yhdysvallat Auston Matthews (TOR)
* 2017: Sveitsi Nico Hischier (NJ)
* 2018: Ruotsi Rasmus Dahlin (BUF)
* 2019: Yhdysvallat Jack Hughes (NJ)
* 2020: Kanada Alexis Lafrenière (NYR)
* 2021: Kanada Owen Power (BUF)
* 2022: Slovakia Juraj Slafskovsky (MTL)

 |

 |

Kanadan joukkue – Jääkiekon MM-kilpailut 2016
4 Hall |
5 Ceci |
6 Ellis |
7 Matheson |
8 Tanev |
9 Duchene (**A**) |
10 Hutton |
11 Gallagher |
14 Dumba |
16 Domi |
19 Brassard |
23 Reinhart |
24 Perry (**C**) |
27 Murray |
31 Pickard |
33 Talbot |
38 Jenner |
44 Rielly |
55 Scheifele |
61 Stone |
63 Marchand |
90 O’Reilly (**A**) |
97 McDavid |
Valmentaja Bill Peters